|  |  |
| --- | --- |
| KINNISVARAOSAKONNA JUHATAJAKÄSKKIRI | |
|  | 06.02.2025 nr 9-49/10 |



# RMK valduses oleva Loona mõisa

# kinnisasja rendile andmine

Metsaseaduse § 55 lg 1, § 56 lg 1, § 57 lg-te 1,2, 3 ja 5, § 58, Vabariigi Valitsuse 9. Jaanuari 2007 määrusega nr 4 kinnitatud „Riigimetsa Majandamise Keskuse põhimääruse“ § 24, § 26 ja § 28 alusel, RMK juhatuse 02.04.2024 otsuse nr 1-32/29 „Volituste andmine vara kasutusse andmise otsustamiseks“ alusel, arvestades, et soovi rentimiseks on eelnevalt avaldanud mitu huvilist ning vajadusest võimaldada vara, mida RMK põhimääruses sätestatud tegevuseks ajutiselt ei vaja, majanduslikumalt otstarbekam kasutamine:

1. Anda rendile Saare maakonnas, Saaremaa vallas, Loona külas asuv Loona mõisa maa-ala (katastriüksus 30101:005:0437, riigi kinnisvararegistri kood KV33643, suurusega 32837 m²) ja seal asuvad muinsuskaitsealune mõisa peahoone (riigi kinnisvararegistri kood KV33643H1, kasuliku pinnaga 616,3m²), tõllakuur (riigi kinnisvararegistri kood KV33643H4, kasuliku pinnaga 52 m²) ja büroohoone (riigi kinnisvararegistri kood KV33643H7, kasuliku pinnaga 109,6 m²) koos sinna juurde kuuluvate päraldiste ja inventariga (edaspidi nimetud koos kui rendipind), käesoleva käskkirja lisas toodud tingimustel.
2. Rendipinna kasutusse andmise viisiks määrata avalik elektrooniline enampakkumine.
3. Määrata enampakkumise alghinnaks 1500 eurot kuus, tagatisraha suuruseks 500 eurot, osavõtutasuks 30 eurot.
4. Moodustada enampakkumise läbiviimise komisjon koosseisus:

Ere Kaaristu - kinnisvaralepingute spetsialist, komisjoni esimees

Aarne Pupart – remondi-hooldusspetsialist

Piret Tauer- maatoimingute tiimijuht

1. Enampakkumise läbiviimise komisjonil:
   1. Avaldada enampakkumise teade RMK veebilehel ja Ametlikes Teadaannetes;
   2. Pärast enampakkumise läbiviimist esitada enampakkumise tulemused kinnitamiseks kinnisvaraosakonna juhatajale;
   3. Kui enampakkumine nurjub osalejate puudumise tõttu, siis korraldada uus enampakkumine komisjoni poolt määratud kuupäeval;
   4. Korraldada uus enampakkumine komisjoni poolt määratud kuupäeval, juhul kui käesoleva käskkirja alusel korraldatud enampakkumine nurjub osalejate puudumise tõttu või enampakkumise võitja ei soovi rendilepingut sõlmida.
2. Määrata lepingu sõlmijaks, muutjaks, üles ütlejaks ja lõpetajaks RMK kinnisvaraosakonna haldusjuht Tõnis Piir.
3. Lepingu sõlmijal on kohustus:
   1. Sõlmida enampakkumise võitjaga rendileping käesolevas käskkirjas ettenähtud tingimustel;
   2. Salvestada rendileping DHS-s ja saata sellekohane teade finantsosakonnale;
   3. Korraldada teate avaldamine rendipinna rendile andmise kohta RMK veebilehel.
4. Kinnisvaralepingute spetsialistil korraldada lepingu registreerimine riigi kinnisvararegistris.

(allkirjastatud digitaalselt)

Karl Mänd

Kinnisvaraosakonna juhataja

Jaotuskava: Aarne Pupart, Tõnis Piir, Piret Tauer, Ere Kaaristu.